**PATVIRTINTA**

Rūdiškių gimnazijos direktoriaus

2015 m. birželio 25 d.

**TRAKŲ R. SAV. RŪDIŠKIŲ GIMNAZIJA**

**VEIKLOS PLANAS**

**2022 m.**

**RŪDIŠKĖS**

**2022**

**GIMNAZIJOS VEIKLOS PLANO DARBO GRUPĖ**

Grupės kuratorė – Rima Kazlauskienė, direktoriaus pavaduotoja ugdymui

Grupės vadovė – Zita Bartkevičienė, lietuvių kalbos mokytoja ekspertė

Nariai:

* Bronė Aliukonienė, dorinio ugdymo vyresnioji mokytoja;
* Stanislava Jurgelevičienė, biologijos vyresnioji mokytoja;
* Marija Krutikovienė, matematikos vyresnioji mokytoja;
* Jolanta Dulskienė, pradinio ugdymo mokytoja metodininkė;
* Faustas Bartkevičius, IV a klasės mokinys;
* Mija Solovjova, III a klasės mokinė;
* Jonas Aliukonis, III a klasės mokinio tėvas;
* Oksana Jarašienė, 8 a klasės mokinio motina.

**TURINYS**

1. Bendrosios nuostatos 4

1. Rūdiškių gimnazijos veiklos prioritetai 5
2. Bendramokykliniai renginiai 6–7
3. Mokytojų tarybos posėdžiai 8–10
4. Bendramokykliniai tėvų susirinkimai 11
5. Gimnazijos veiklos plano įgyvendinimo įsivertinimas ir atsakomybė 14–15

**BENDROSIOS NUOSTATOS**

* Rūdiškių gimnazijos veiklos plane numatomi tikslai, uždaviniai ir veiklos prioritetai remiasi gimnazijos, rajono savivaldybės bei LR švietimo ir mokslo ministerijos švietimo vystymo kryptimis.
* Rengiant Rūdiškių gimnazijos veiklos planą, orientuojamasi į europinius standartus ir šiuolaikinės Lietuvos visuomenės poreikius atitinkančią švietimo kokybę.
* Gimnazijos veiklos plane kiekvieno tikslo realizavimui numatomas veiklos turinys.
* Veiklos plane laikomasi gimnazijos strateginėse kryptyse deklaruotų vertybių, principų, realizuojant numatytą gimnazijos misiją ir viziją.

**GIMNAZIJOS VIZIJA**

Gimnazija, kur asmenine atsakomybe ir pozityviu požiūriu sukurtoje saugioje aplinkoje užtikrinamas kiekvieno bendruomenės nario visokeriopas tobulėjimas.

**GIMNAZIJOS MISIJA**

Ugdyti bendražmogiškas vertybes, bendrąsias ir dalykines kompetencijas; teikti kokybišką pradinį, pagrindinį ir vidurinį išsilavinimą; organizuoti ugdymą lietuvių ir lenkų kalbomis; sėkmingai integruoti mokinius, turinčius specialiųjų ugdymosi poreikių, racionaliai išnaudojant visus žmogiškuosius ir materialiuosius išteklius; diegti (siūlyti) profesinius modulius, siekiant kokybiškiau ruošti mokinius gyvenimui, praktinei veiklai; telkti bendruomenę, tapti kultūros ir švietimo skleidimo centru; lenkti besikeičiančias aplinkybes savo pasiryžimu nuolat mokytis ir tobulėti.

**FILOSOFIJA**

Mokytis sau, o mokymą(si) pritaikyti gyvenimo situacijoje.

**GIMNAZIJOS VERTYBĖS**

* Atsakomybė.
* Tolerancija ir pagarba.
* Sąžiningumas.
* Pozityvumas.
* Pasitikėjimas.

**2022 metų gimnazijos veiklos prioritetai**

**I prioritetas. Darnios asmenybės ugdymas, gamtosauginės elgsenos įpročių diegimas.**

Uždaviniai:

* + - 1. Ugdyti pagarbą gimtajam kraštui, jo gamtai, kultūrai (bendruomeniškumo ir tolerancijos iniciatyvos, pilietiškumo akcijos, Kultūros paso programos ir veiklos).
      2. Organizuoti ugdomąsias veiklas, nukreiptas į socialinės, emocinės ir sveikos gyvensenos kompetencijos ugdymą (prevencinės, geros savijautos, fizinio aktyvumo, gamtosaugos, sveikatinimo ir kt. programos, projektai, aplinkosaugos akcijos, neformaliojo švietimo programos).
      3. Skatinti atsakingą mokinių požiūrį į vartojimą, tausoti aplinką, puoselėti darnią bendruomenę (mokinių savivalda, lyderystė, tiriamoji ir gamtosauginė veikla, programos, akcijos, neformaliojo švietimo programos, bendruomeniškumo ir tolerancijos iniciatyvos).

**II prioritetas. Ugdymo(si) kokybės tobulinimas.**

Uždaviniai:

1. Atsižvelgiant į individualius poreikius, sudaryti sąlygas mokiniams aktyviai veikti, tyrinėti, tenkinti saviraiškos ir pažinimo poreikius, patirti sėkmę, siekti asmeninės pažangos ir aukštesnių pasiekimų rezultatų (individualios programos, skaitmeninis turinys, įtraukūs metodai, skaitmeninių kompetencijų ugdymas, integruotos veiklos, STEM ir STEAM pobūdžio veiklos, tiriamoji ir kūrybinė veikla, projektai, mokinių iniciatyvos, 3 D klasė, ugdymas karjerai, konkursai, olimpiados ir kt.).
2. Stiprinti bendruomenės narių sutelktumą, bendradarbiavimą, skatinti gerosios patirties sklaidą (integruotos programos, atnaujintų programų nagrinėjimas ir pasirengimas diegti, skaitmeninių kompetencijų ugdymasis, metodinės savaitės ir kt.).
3. Kurti ir plėtoti gimnazijos edukacines aplinkas, veiksmingai išnaudoti projektų ir iniciatyvų teikiamas galimybes (ugdymo procesas netradicinėse aplinkose, integruotos veiklos, projektai, Kultūros paso veiklos, neformaliojo švietimo užsiėmimai, Kokybės krepšelio projektas).

**BENDRAMOKYKLINIAI RENGINIAI**

**2022 m. m.**

**P L A N A S**

|  |  |  |  |
| --- | --- | --- | --- |
| **Eil.**  **Nr.** | **Renginio pavadinimas** | **Data** | **Atsakingi** |
|  | Lietuvos laisvės gynėjų dienos minėjimas. | 2022-01-13 | Gimnazijos vadovai, atsakingi  gimnazijos mokytojai, Mokinių taryba.    Sklaida: organizatoriai. |
|  | Lietuvos valstybės atkūrimo dienos minėjimas (*klasių veikla, orientuota į savo gimnazijos bei gimtųjų vietovių istorijos, kultūros, žmonių pažinimą).* | 2022-02-12 | Gimnazijos vadovai, klasių vadovai, Mokinių taryba.  Darbo grupė.  Sklaida: organizatoriai. |
|  | Lietuvos Nepriklausomybės atkūrimo diena. ,,Nepriklausomybės mylia.“ | 2022-03-10 | Gimnazijos vadovai, klasių vadovai, Mokinių taryba, L. Sinkevičienė.  Darbo grupė.  Sklaida: organizatoriai. |
|  | Socialinės, pilietinės, ekologinės akcijos. | 2022 m.  balandis | Gimnazijos vadovai, Mokinių taryba, mokiniai, klasių vadovai, mokytojai.  Sklaida: organizatoriai. |
|  | Bendruomenės telkimo ir šeimos diena. | 2022-05-13 | I a klasių mokiniai ir jų vadovė V. Bakšienė, Mokinių taryba,  pradinių klasių mokytojai. Darbo grupė.  Sklaida: organizatoriai. |
|  | Fizinio aktyvumo ir sveikatinimo akcijos 1–4 klasių mokiniams.  Fizinio aktyvumo ir sveikatinimo akcijos 5–8, I–III klasių mokiniams. | 2022-06-01  2022-06-15 | 1-4, 5–8, I–III klasių mokiniai.  Gimnazijos vadovai, Mokinių taryba, fizinio ugdymo mokytojai, klasių vadovai, mokytojai.  Sklaida: organizatoriai |
|  | Ugdymas karjerai: veiklų įvairovė *(tėvų profesijų pristatymai, dirbtuvės, paskaitos, susitikimai).* | Visus metus.  2022-06 mėn. 8–13 d. | 5–8, I–III klasių mokiniai.  Ugdymo karjerai koordinatorius, Mokinių taryba, gimnazijos vadovai, klasių vadovai, mokytojai dalykininkai, tėvai.  Sklaida: organizatoriai. |
|  | Pilietinio iniciatyvumo ir istorinės atminties diena. | 2022-06-14 | 5–8, I–III klasių mokiniai, istorijos mokytojai, Mokinių taryba, mokytojai.  Sklaida: organizatoriai |
|  | Paskutinio skambučio šventė IV a kl.  Mokslo metų pabaigos šventė 1–4 kl.  Mokslo metų pabaigos šventė 5–8, I–III kl. | 2022-05-25  2022-06-08  2022-06-22 | Gimnazijos vadovai, III a klasių mokiniai ir jų vadovė L.Masienė, IV a klasės mokiniai ir jų vadovė V. Klimaikienė. 3 a ir 3 b klasių mokiniai ir jų mokytojos L.Butkevičienė ir S. Stanišauskienė,  I a klasių mokiniai ir jų vadovė V. Bakšienė.  Muzika, įgarsinimas:  V. Sašenko.  Sklaida: organizatoriai. |
|  | Abiturientų išleistuvės. | 2022-07 pasirinktą dieną | Gimnazijos vadovai, IV a klasės mokiniai ir jų vadovė, mokinių tėvai.  Muzika, įgarsinimas:  V. Sašenko.  Sklaida: organizatoriai. |
|  | Mokslo metų pradžios šventė. | 2022-09-01 | Gimnazijos vadovai, IV a kl. mokiniai ir jų vadovė L. Masienė.  Muzika, įgarsinimas:  V. Sašenko.  Sklaida: organizatoriai. |
|  | Mokytojo dienos minėjimas. Savivaldos diena. | 2022-10-05 | Gimnazijos vadovai,  IV a. kl. mokiniai ir jų vadovė L. Masienė. Mokinių taryba.  Sklaida: organizatoriai. |
|  | Gimnazistų krikštynos.  Gimnazistų priesaika. | 2022-10-21  2022-10-22 | Gimnazijos vadovai,  II a mokiniai ir jų vadovė V. Bakšienė, I a klasės mokiniai ir jų vadovė Z. Bartkevičienė.  Sklaida: organizatoriai. |
|  | Kalėdinių renginių ir akcijų mėnuo (1–4 kl., 5–8 kl., I–IV kl.). | 2022 m. gruodis | Gimnazijos vadovai, klasių vadovai, Mokinių taryba.  Darbo grupė.  Sklaida: organizatoriai. |

PRITARTA

Rūdiškių gimnazijos tarybos

2022 m. vasario d. protokolu Nr.

**MOKYTOJŲ TARYBOS POSĖDŽIAI**

**2022 m. m.**

**Vasario 9 d.**

1. I pusmečio rezultatų aptarimas (ats. Gimnazijos vadovai).

2. 2021 m. Rūdiškių gimnazijos veiklos ataskaitos pristatymas, tvirtinimas (Gimnazijos vadovai, Veiklos plano darbo grupė).

3. Rūdiškių gimnazijos veiklos plano 2022 m. pristatymas (ats. Gimnazijos vadovai, Veiklos plano rengimo darbo grupė).

4. Gimnazijos veiklos tobulinimo plano (kokybės krepšelio) pristatymas (ats. Gimnazijos vadovai).

5. Strateginio plano 2022–2024 m. pristatymas: kur link einama, kas diegiama? (ats. Strateginio plano grupė)

6. Aktualūs klausimai.

**Balandžio 20 d.**

1. Neformaliojo švietimo aktualijų ir problemų, Kultūros paso programų įgyvendinimo aptarimas.
2. Giluminio gimnazijos veiklos kokybės įsivertinimo tyrimo pristatymas (ats. Darbo grupė).
3. Vaiko gerovės komisijos tyrimo ,,Rūdiškių gimnazijos 5–8, I–II klasių mokinių savijauta ir emocinė būklė“ (ats. VGK darbo grupė).
4. Aktualūs klausimai.

**Gegužės 23 d.**

1. Posėdis dėl leidimo IV a klasės mokiniams laikyti brandos egzaminus (ats. Gimnazijos vadovai).

2. Tyrimo apie mokinių pasitikėjimo savimi ir savo galiomis įtaką pasiekimo rezultatams ir mokymosi motyvacijai pristatymas (ats. Metodinė taryba).

4. Atnaujinamos ugdymo programos: Vaiko raidos aprašo, Kompetencijų aprašo, kintančio vertinimo aptarimas (ats. Gimnazijos vadovai).

3. Aktualūs klausimai.

**Birželio 6 d.**

* + - 1. Dėl išsilavinimo pažymėjimų išdavimo mokiniams, baigusiems pradinio ugdymo programą, ir 1–3 klasių mokinių kėlimo į aukštesnes klases (ats. Gimnazijos vadovai).

1. Būsimos 5-os klasės pristatymas (ats. ketvirtos klasės mokytojos).
2. Dėl įgyvendinamų projektų mokykloje patirties sklaidos, įtakos mokymosi pasiekimams ir pan. (ats. Metodinės grupės).
3. Aktualūs klausimai.

**Birželio 13 d.**

1. Dėl III klasių mokinių kėlimo į aukštesnes klases (ats. Gimnazijos vadovai).
2. Aktualūs klausimai.
3. Metodinės tarybos, metodinių grupių veiklos planų, siekiant įgyvendinti mokyklos uždavinius, analizė (Veiklos įvertinimas. Gairių numatymas kitų metų planavimui) (ats. E. Červiak, met. grupių pirmininkai).

**Birželio 20 d.**

* + - 1. II pusmečio, metinių rezultatų aptarimas (ats. Gimnazijos vadovai).
      2. Dėl 5–8, I–II klasių mokinių kėlimo į aukštesnes klases (ats. Gimnazijos vadovai).

3. Dėl išsilavinimo pažymėjimų išdavimo mokiniams, baigusiems pagrindinio ugdymo programą (ats. pavaduotoja ugdymui R. Kazlauskienė).

4. NMPP rezultatų aptarimas (ats. pavaduotoja ugdymui R. Kazlauskienė).

1. Mokytojų darbo krūvio 2022–2023 m. m. projekto pristatymas (ats. Gimnazijos vadovai).

6. Aktualūs klausimai.

**Rugpjūčio 30 d.**

1. 2021–2022 m. m. rezultatų analizės ir uždavinių 2022–2023 m. m. pristatymas (ats. Gimnazijos vadovai).

2. Mokinių, kuriems buvo skirtas papildomas darbas, kėlimas į aukštesnes klases (ats. pavaduotoja ugdymui R. Kazlauskienė).

3. Mokytojų darbo krūvio 2022–2023 m. m. pristatymas (ats. direktorė J. Ignatovič).

4 Aktualūs klausimai.

**Lapkričio 3 d.**

1. Švietimo naujovių aptarimas. Aktualūs klausimai (ats. Gimnazijos vadovai).
2. Metodinės tarybos tyrimo ,,Mokinių asmeninę mokymosi pažangą lemiantys veiksniai“ rezultatų pristatymas (ats. Metodinė taryba).
3. Gamtosauginių idėjų įgyvendinimas (ats. Gimnazijos vadovai, klasių vadovai, mokytojai dalykininkai).
4. Vienodų raštvedybos reikalavimų pristatymas (ats. Gimnazijos vadovai).
5. Aktualūs klausimai.

**BENDRAMOKYKLINIAI TĖVŲ SUSIRINKIMAI**

**2022 m.**

**Numatomos tėvų švietimo valandos**

Kovo 9 d. 18.00 val. paskaita 1–4 kl. mokinių tėvams ,,Vaiko raida ir elgesys“.

Kovo 16 d. 18.00 val. 5–8 kl. mokinių tėvams ,,Geresnio ryšio su vaiku kūrimas“.

Kovo 23 d. 18.00 val.  I-IV klasių mokinių tėvams ,,Jausmų supratimas ir valdymas“.

**Kovo 23 d.**

**(18.00 val.)**

Tėvų vaidmuo stiprinant mokymosi motyvaciją (ats. Gimnazijos vadovai).

*Susirinkimą protokoluoja grupės atstovai: S. Jurgelevičienė, M. Krutikovienė.*

**Gegužės 13 d.**

**(9.00-18.00 val.)**

Šeimos diena gimnazijoje (ats. Gimnazijos vadovai).

**Spalio 19 d.**

**(17.00 val.)**

Švietimo aktualijų aptarimas (ats. Gimnazijos vadovai).

**Gruodžio 10 d.**

**(14.00–18.00 val.)**

Individualūs susitikimai su tėvais: *Tėvų valandos* (ats. klasių vadovai, pradinių klasių mokytojai, specialusis pedagogas, socialinis pedagogas).

|  |  |
| --- | --- |
| **VEIKLOS PRIORITETAI** | **SĖKMĖS**  **KRITERIJAI** |
| I SRITIS  **I prioritetas. Darnios asmenybės ugdymas, gamtosauginės elgsenos įpročių diegimas.**  Uždaviniai:  1. Ugdyti pagarbą gimtajam kraštui, jo gamtai, kultūrai (bendruomeniškumo ir tolerancijos iniciatyvos, pilietiškumo akcijos, Kultūros paso programos ir veiklos).    2. Organizuoti ugdomąsias veiklas, nukreiptas į socialinės, emocinės ir sveikos gyvensenos kompetencijos ugdymą (prevencinės, geros savijautos, fizinio aktyvumo, gamtosaugos, sveikatinimo ir kt. programos, projektai, aplinkosaugos akcijos, neformaliojo švietimo programos).  3. Skatinti atsakingą mokinių požiūrį į vartojimą, tausoti aplinką, puoselėti darnią bendruomenę (mokinių savivalda, lyderystė, tiriamoji ir gamtosauginė veikla, programos, akcijos, neformaliojo švietimo programos, bendruomeniškumo ir tolerancijos iniciatyvos). | * Darnaus vystymosi švietimo ir gamtosaugos temos integruotos į kasdienį ugdymo procesą (pamokas, neformaliojo švietimo užsiėmimus ir kt.): tai atsispindi dalykų ilgalaikiuose planuose, pamokų tiksluose, užduotyse, veiklose ir kt. * Organizuojami tradiciniai gimnazijos renginiai ir akcijos, kuriuose dalyvauja 70 proc. gimnazijos mokinių. Tradiciniuose gimnazijos renginiuose pabrėžiama pagarba gimtajam kraštui, jo gamtai ir kultūrai. * Kiekvienoje klasėje organizuojamos 1–2 ugdomosios veiklos, nukreiptos į socialinės, emocinės ir sveikos gyvensenos kompetencijos ugdymą (Vaiko gerovės komisija) įtraukiant 80 proc. kiekvienos klasės mokinių. VKG atlieka mokinių emocinės savijautos tyrimą ,,Rūdiškių gimnazijos 5–8, I–II klasių mokinių savijauta ir emocinė būklė“, teikia rekomendacijas mokytojams ir pagalbos vaikui specialistams. * 100 procentų pradinio ugdymo mokinių įtraukiami į prevencines, geros savijautos, SESG kompetencijos ugdymo veiklas. * Organizuojamos 2–3 parodos, renginiai, akcijos, skirtos gamtosaugos ir aplinkosaugos idėjoms skleisti. Gimnazija įsitraukia į 1–2 projektus. Juose dalyvauja 70 proc. mokinių. * Klasių iniciatyvos, ,,Gerumo akcijos“ siejamos su gamtosaugos ir aplinkosaugos problemų sprendimu. * 2–3 dalykininkų pamokos siejamos su gimtojo krašto gamtine ir kultūrine istorija. * 1–2 klasių valandėlės skiriamos gimtojo krašto istorijai tyrinėti. * Į mokinių savivaldą įtraukiami 5–7 klasių mokiniai. Mokinių tarybos veikla daro poveikį mokinių lyderystei ir savarankiškumui, į veiklas įtraukiama 60 proc. klasių mokinių. * Į valstybinių švenčių ir minėtinų dienų akcijų, renginių organizavimą įtraukiama 80 proc. * Kiekvienoje klasėje 1 kartą per mėnesį organizuojamos patyčių prevencijos ir pozityvaus elgesio formavimo klasės valandėlės. * 30 proc. mokinių tėvų įsitraukia į bendras gimnazijos ar klasės veiklas: teikia pasiūlymus, organizuoja renginius, dalyvauja akcijose ir kt. * Mokinių taryba pateikia ir įgyvendina 3–4 mokinių iniciatyvas. * Organizuojama Tolerancijos savaitė, į kurios veiklas įtraukta 100 proc. gimnazijos mokinių. * Atliktas Vaiko gerovės komisijos tyrimas ,,Rūdiškių gimnazijos 5–8, I–II klasių mokinių savijauta ir emocinė būklė“. |

|  |  |
| --- | --- |
| II SRITIS  **II prioritetas. Ugdymo(si) kokybės tobulinimas.**  Uždaviniai:  1. Atsižvelgiant į individualius poreikius, sudaryti sąlygas mokiniams aktyviai veikti, tyrinėti, tenkinti saviraiškos ir pažinimo poreikius, patirti sėkmę, siekti asmeninės pažangos ir aukštesnių pasiekimų rezultatų (individualios programos, skaitmeninis turinys, įtraukūs metodai, skaitmeninių kompetencijų ugdymas, integruotos veiklos, STEM ir STEAM pobūdžio veiklos, tiriamoji ir kūrybinė veikla, projektai, mokinių iniciatyvos, 3 D klasė, ugdymas karjerai, konkursai, olimpiados ir kt.).  2. Kurti ir plėtoti gimnazijos edukacines aplinkas, veiksmingai išnaudoti projektų ir iniciatyvų teikiamas galimybes (ugdymo procesas netradicinėse aplinkose, integruotos veiklos, projektai, Kultūros paso veiklos, neformaliojo švietimo užsiėmimai, Kokybės krepšelio projektas). | * Mokiniai aktyviai dalyvauja kūrybiniuose gimnazijos, rajono, respublikiniuose konkursuose, dalykinėse olimpiadose, sportinėse varžybose: užimama 10 prizinių vietų rajone, 20 prizinių vietų respublikoje. Atliepiant individualius mokinių poreikius ir polinkius į šiuos renginius įtraukiama 30 proc. gimnazijos mokinių. * Gimnazijos erdvės tikslingai naudojamos turiningam mokinių poilsiui ir mokymuisi (skaitykla, biblioteka, fojė, stadionas, muziejus, biblioteka, aikštė ir kt.): jose organizuojama 30 proc. formaliųjų ir neformaliųjų veiklų. * Sudarant sąlygas siekti asmeninės pažangos, organizuojamos konsultacijos mokymosi pasiekimams gerinti. * Kiekviena metodinė grupė, bendradarbiaudama su socialiniais partneriais ir tikslingai naudodama Kultūros paso programos lėšas, inicijuoja, organizuoja ir įgyvendina bent 1 renginį, 1–2 išvykas – renginius. * 100 proc. pradinio ugdymo mokinių įtraukiami į STEM ir STEAM pobūdžio veiklas. * Kiekviena metodinė grupė organizuoja Metodinę savaitę, į kurios veiklas įtraukiama 70 proc. mokinių. Metodinės grupės, taikydamos bendradarbiavimo ir gerosios patirties sklaidos principus, pasidalijama kūrybiška ir tiriamąja mokinių veikla, atskleidžiamos dalykų integravimo, aukštesniųjų mąstymo gebėjimų galimybės. * Tobulinant pamokos vadybą, vadovai ir kolegos stebi 1–2 kiekvieno mokytojo pamokas (stebima asmeninė pažanga, jos fiksavimas, skaitmeninių gebėjimų ugdymas, kompetencijų ugdymas), jos aptariamos pateikiant kryptingus pasiūlymus. * Kiekvienas mokytojas, pagalbos mokiniui specialistas per metus parengia 1–2 pranešimus, dalijasi gerąja patirtimi metodinėje grupėje, Mokytojų taryboje, rajono metodinėje grupėje, rajono ar respublikos metodinėje konferencijoje. * Kiekviena metodinė grupė parašo vieną ar daugiau straipsnių į rajono (ir respublikos) spaudą. Gimnazijos svetainėje paskelbia bent 5 straipsnius apie įvykusias veiklas. Mokinių taryba organizuojamomis ir įgyvendintomis veiklomis pasidalija gimnazijos *Facebooko* profilyje. * Metodinėse grupėse aptariamos atnaujinamos ugdymo programos. Metodinės tarybos apvalaus stalo diskusijoje aptariamos ugdymo turinio naujovės ir ugdomosios veiklos perspektyvos. Mokytojai ir pagalbos mokiniui specialistai tyrinėja *Mokykla2030* ir *Švietimo portalo* tinklalapius ir rengiasi diegti atnaujintą ugdymo(si) turinį. * Metodinė taryba aptaria NMPP ir metodinių grupių atliktą PUPP-o ir brandos egzaminų rezultatų lyginamąją analizę, pateikia rekomendacijas. * Tobulinant gimnazijos ugdymo kokybę, mokytojai ne mažiau kaip 30 akad. val. dalyvauja mokymuose, seminaruose, kursuose. Iš jų 10 proc. skiriama skaitmeniniams gebėjimams tobulinti. Susipažįsta su atnaujintomis programomis. Mokslo metų pabaigoje įgyta patirtimi pasidalija metodinėje grupėje, Metodinėje taryboje. * Stebima gimnazijos ugdymo ir veiklos kokybė, siekiama tobulinti gimnazijos veiklą: atliktas ir pristatytas giluminis gimnazijos veiklos kokybės įsivertinimo tyrimas: išskirtos stipriosios ir tobulintinos sritys. * Visi gimnazijos veiklos plano dalyviai įsivertina savo veiklas išskirdami 2 stipriąsias ir 1 tobulintiną sritį. Atsižvelgiant į tobulintinas sritis planuojamos grupių veiklos. * Įgyvendinamos suplanuotos Kokybės krepšelio projekto veiklos. * Stebimas kokybinis mokinių asmeninės pažangos ir pasiekimų vertinimo pokytis: Metodinė taryba atlieka pakartotinį tyrimą ,,Mokinių asmeninę pažangą lemiantys veiksniai“. Tyrimo rezultatai palyginti su 2021 m. rezultatais, apibendrinti ir pristatyti Mokytojų tarybos posėdyje. * Skatinant asmeninę pažangą, ugdymo tobulinimą grindžiant įrodymais, Metodinė taryba atlieka tyrimą apie pasitikėjimo savimi ir savo galiomis įtaką pasiekimo rezultatams ir mokymosi motyvacijai. Apibendrinti tyrimo duomenys, rekomendacijos pristatytos Mokytojų taryboje. |